**ТЕХНИЧЕСКА СПЕЦИФИКАЦИЯ**

**„Упражняване на Строителен надзор при изпълнение на СМР във връзка с Модернизиране на туристическата инфраструктура в две обособени позиции“:**

**ОП 1** „Упражняване на Строителен надзор при изпълнение на СМР във връзка с Модернизиране на туристическата инфраструктура на НЧ „Нов живот-1941“ в село Черна“

**ОП 2** „Упражняване на Строителен надзор при изпълнение на СМР във връзка с Модернизиране на туристическата инфраструктура на НЧ „Светлина – 1940“ в село Ловчанци“

**І.ОБЩИ ПОЛОЖЕНИЯ**

**1.Възложител**

Възложител на настоящата обществена поръчка е община Добричка.

Тази обществена поръчка се изпълнява по проект ROBG 456 „Хършова-Добричка, заедно по красивия път на устойчивото развитие, чрез трансгранична култура“, финансиран по Програма INTERREG V A Румъния – България 2014-2020, изпълняван съгласно сключен договор за предоставяне на безвъзмездна финансова помощ № 98699 / 11.09.2018 г.

**2.Цел на настоящата поръчка**

Целта на поръчката е, в съответствие с приложимите законови разпоредби, да се избере изпълнител, който да упражнява непрекъснат строителен надзор на строително - монтажните работи във връзка с Модернизиране на туристическата инфраструктура на НЧ „Нов живот-1941“ в село Черна и на НЧ „Светлина – 1940“ в село Ловчанци.

**3.Предмет на поръчката:**

Предметът на настоящата поръчка е избор на изпълнител за консултант по смисъла на чл.166 от Закон за устройство на територията (ЗУТ) за упражняване на строителен надзор при изпълнение на СМР във връзка с Модернизиране на туристическата инфраструктура на НЧ „Нов живот-1941“ “ в село Черна и на НЧ „Светлина – 1940“ в село Ловчанци. Налице са изготвени идейни проекти за двата обекта. Съгласно разпоредбите на чл.151, ал.1, т.1 от ЗУТ(текущ ремонт на сгради, постройки, съоръжения и инсталации), за СМР дейностите и за двата обекта не се изисква разрешение за строеж. СМР дейностите на строежите са V-та категория, съгласно чл.137, ал.1, т.5 б „г“ от ЗУТ (реконструкции, преустройства, основни ремонти и смяна предназначението на строежите от тази категория).

За да се осигури качествено изпълнение на предвидените дейности Консултантът упражнява строителен надзор като прилага разпоредбите на Наредба № 3/31.07.2003 г. на МРРБ на основание ЗУТ.

Настоящата обществена поръчка обхваща упражняване на строителен надзор при изпълнение на СМР дейностите за двата обекта НЧ „Нов живот-1941“ в село Черна и на НЧ „Светлина – 1940“ в село Ловчанци.

**4.Описание на строежите, предмет на поръчката:**

Идейните проекти и количествените сметки към тях за двата обекта предвиждат строително-ремонтни дейности по външна топлоизолация, вътрешни мазилки, облицовки, настилки, цялостна подмяна на електрическа и ВиК инсталация, частична подмяна на дограма и покривно покритие, изграждане на рампа за инвалиди съгласно Наредба № 4/01.07.2009 г. за проектиране, изпълнение и поддържане на строежите в съответствие с изискванията за достъпна среда на населението, включително за хората с увреждания.

За избора на изпълнител на строителството е обявена обществена поръчка, като документацията на обществената поръчка, включително идейните проекти, техническа спецификация, проект на договор за строителство са налични на <http://dobrichka.bg/profile/orders/O-08032019-266>

**ІІ.ДЕЙНОСТИ И ОБХВАТ**

За всеки обект изпълнителят на настоящата поръчка извършва консултантска услуга, съгласно чл.166, ал.1 от ЗУТ, както следва:

* Строителен надзор по време на строителството по смисъла на чл.168 от ЗУТ и изпълнява дейностите по чл.166, ал.1 т.1 и 2 от ЗУТ.
* В гаранционния срок по договорите за строителство минимум 5 (пет) години съдейства на Възложителя при установяване на дефекти на изпълненото строителство и причините за възникването им.

Обхватът на работа включва най-малко, но не се ограничава, в следните задължения:

**1.Упражнява непрекъснат строителен надзор** по смисъла на чл. 168, ал. 1 от ЗУТ при извършване на строителните и монтажните работи, като носи отговорност за: законосъобразно започване на строежите; пълнота и правилно съставяне на актовете и протоколите по време на строителството, контрол по влаганите в строежите строителни продукти, като

1.1.следи за законосъобразно започване на строежа;

1.2.следи за пълнота и правилно съставяне на актовете и протоколите по време на строителството, като се придържа към изискванията на Наредба № 3 от 31.07.2003 г. за съставяне на актове и протоколи по време на строителството /Наредба №3/;

1.3.следи за спазване на изискванията за здравословни и безопасни условия на труд в строителството, като носи отговорност по смисъла и в срока по чл.168, ал.7 от ЗУТ;

1.4.следи за недопускане на увреждане на трети лица и имоти вследствие на строителството;

1.5.контролира качеството на използваните строителни материали, като изисква сертификатите и протоколите на Изпълнителя от контролните тестове за материалите и оборудването, използвани в строителството, и съответствието им със стандартите за безопасност в съответствие с изискванията на наредбата по чл. 9, ал. 2, т. 5 от Закона за техническите изисквания към продуктите – Наредба №РД-02-20-1 от 5.2.2015год. за условията и реда за влагане на строителни продукти в строежите на Република България;

1.6.Записва всички решения и инструкции в заповедната книга на сградата;

1.7.контролира правилното водене на заповедната книга;

1.8.дава указания и взема решения по въпроси, които не водят до промяна на проекта и са в обхвата на отговорностите на строителния надзор;

1.9.Отклонения от идейния проект се допускат само след предварителна координация между строителния надзор, инвеститорския контрол и проектанта.

1.10.информира възложителя за всички грешки, пропуски, недостатъци, които той / тя е установил в проекта, спецификации, работно положение или друг договорен документ;

1.11.консултантът трябва да участва във всички действия, свързани с отстраняване на недостатъци или неизправности на строителните работи, извършени в рамките на гаранционния период, включително подготовка и участие в окончателното приемане;

1.12.Представлява връзката между възложителя и институциите за контрол на място;

1.13.при установяване на изпълнение в отклонение от правилата за изпълнение на даден вид СМР или със строителни продукти неотговарящи на техническите изисквания незабавно уведомява Възложителя и издава съответните разпореждания;

1.14.при установяване на съществени отклонения от строителните книжа незабавно уведомява Възложителя и издава заповед за спиране на строителството;

1.15.следи документирането на всички обстоятелства, свързани със строежа, като предаването и приемането на строителната площадка, строителните работи, подлежащи на закриване, междинните и заключителните актове за приемане и предаване на строителни работи и други;

1.16.изпълнява задълженията, вменени му като страна в строителния процес, съгласно Наредба № 1 от 16 април 2007 г. за обследване на аварии в строителството (обн. ДВ. Бр. 36 от 04.05.2007 г.);

1.17.дава инструкции и/или указания за точно и качествено изпълнение на строителните и монтажните дейности и вземане на решения по техническите въпроси, които без да променят проектното решение само го допълват или доуточняват;

1.18.решава споровете, възникнали при съставяне на актове или протоколи между участниците в строителството, свързани с прилагане на действащата нормативна уредба по проектирането и строителството, и за спазване на изискванията на чл. 169, ал. 1 от ЗУТ в етапа на изпълнение на строежа, като решението му е задължително за строителя и техническия ръководител на строежа;

1.19.съхранява по един екземпляр от всеки акт и протокол, съставен по време на строителството;

1.20.след извършване на съответните СМР предприема действия за извършване на необходимите проверки и съставяне на съответните актове и протоколи ако строителя или проектанта в три дневен не отправят писмена покана до другите страни за извършване на проверките;

1.21.съставя и подписва актове и протоколи по писмено искане на Възложителя извън фиксираните в Наредба № 3;

1.22.отразява в писмени протоколи настъпили неблагоприятни или непредвидени обстоятелства и изготвя съответната оценка на последствията, като дава инструкции за отстраняване на последиците и др.;

1.23.съблюдава спазването на изискванията на нормативната уредба, свързана с настоящото строителство;

1.24.заверява екзекутивната документация, в случаите, когато е необходима;

1.25.след приключване на СМР изготвя окончателен доклад по чл.168, ал.6 от ЗУТ;

1.26.след завършване на строежа съставя технически паспорт с обхват и съдържание, в съответствие с Наредба № 5 от 28.12.2006 г. за техническите паспорти на строежите;

1.27.да изпълнява и други задължения, неупоменати изрично по-горе, но предвидени в българското законодателство;

1.28.в гаранционния срок по договорите за строителство - минимум 5 (пет) години, освен отговорността по чл.168, ал.7 от ЗУТ, съдейства на Възложителя при установяване на дефекти и причините за възникването им.

**2.За изпълнение на дейностите Изпълнителят следва да:**

2.1.организира екипа от експерти (персонал) за изпълнение на поръчката;

2.2.координира останалите участници в строителството, в съответствие с договорите за строителство и авторски надзор, в хода на строителство до въвеждане в експлоатация на завършените строежи;

2.3.провежда постоянен контрол и инспектиране на извършваните строителни и монтажни работи;

2.4.в рамките на 2 (два) часа след уведомление от Възложителя (или негов представител) за проблеми на строежа да осигури свой представител за консултация и предприемане на съответни действия;

2.5.организира и участва в организирани работни срещи между участниците в строителството по проблемни казуси, важни обстоятелства и др.;

2.6.периодично уточнява със Строителя обхвата на извършваните СМР. Създава система за текущо отразяване на всички извършени работи, промени в първоначално уточнените количества, стойности, промени в идейното проектното решение, резултати от изпитвания на материали, проби на съоръжения, като и всички открити и предизвикани аварии по съществуващите елементи на техническата инфраструктура;

2.7.разпорежда премахването на некачествени работи или такива, които не са извършени съгласно стандартите;

2.8.незабавно уведомява Възложителя при установяване на изпълнение в отклонение от правилата за изпълнение на даден вид СМР или със строителни продукти не отговарящи на техническите изисквания и издава съответните разпореждания;

2.9.контролира техническата целесъобразност на всяка една предлагана промяна, процедирането й съгласно Законовите и Договорни изисквания, необходимостта от включване на други участници и допълнителни процедури;

2.10.консултира с Възложителя всички нареждания за промяна и до получаване на предварително писмено одобрение не предприема действия с цел промяна;

2.11.консултира Възложителя по искове и претенции на Строителя в т.ч.: дава писмено становище по всички възникнали искове на Строителя към Възложителя или обратно, както и съдейства за навременното им обезпечаване с необходимата документация. Защитава своето становище пред съдебни или арбитражни институции;

2.12.предприема възможните действия за защита на интересите на Възложителя и в управлението на всички неблагоприятни събития или обстоятелства, които могат да възникнат, по такъв начин, че да сведе до минимум появата на непредвидени разходи, при спазване на законовите изисквания и условия и прекъсване или забавяне на напредъка на работите, в съответствие с разпоредбите на ЗОП и на Договорите;

2.13.съхранява и контролира своевременното предоставяне и пълнотата на цялата документация за изпълнението на Договорите, включително екзекутивна документация, протоколи от срещи и всички други документи издадени от строителите или надзора.

Всяко предаване на документи между Изпълнител и Възложител се документира с протокол, съставен в 3 (*три*) екземпляра – 2 (*два*) за Възложителя и 1 (*един*) за Изпълнителя.

**ІІІ.ИЗПЪЛНИТЕЛ НА ОБЩЕСТВЕНАТА ПОРЪЧКА; ПЕРСОНАЛ ЗА ИЗПЪЛНЕНИЕ НА ПОРЪЧКАТА**

Изпълнителят на поръчката следва да е консултант по смисъла на чл.166, ал.1 от Закона за устройство на територията за когото са налице условията на чл.1, ал.1, т.4 от Наредба № РД-02-20-25 от 2012 г. за условията и реда за издаване на удостоверение за вписване в регистъра на консултантите за оценяване на съответствието на инвестиционните проекти и/или упражняване на строителен надзор.

Екипът за изпълнение на поръчката включва следните експерти, които отговарят на посочените минимални изисквания:

1.Експерт – Строителен инженер или еквивалент, с опит при упражняване на строителен надзор или опит за подготовка на оценка на съответствие на инвестиционен проект, или еквивалентна дейност, в държавата в която са установени.

2.Експерт – електроинженер или с опит при упражняване на строителен надзор или опит за подготовка на оценка на съответствие на инвестиционен проект, или еквивалентна дейност, в държавата в която са установени.

3.Експерт – инженер ВиК или еквивалент с опит при упражняване на строителен надзор или опит за подготовка на оценка на съответствие на инвестиционен проект, или еквивалентна дейност, в държавата в която са установени.

4.Експерти – притежаващи опит при упражняване на строителен надзор или опит за подготовка на оценка на съответствие на инвестиционен проект, или еквивалентна дейност, в държавата в която са установени.

4.1.по качеството и съответствие на материалите;

4.2.координатор по безопасност и здраве;

4.3.инженер по количествата.

Избраният изпълнител посочва персонала за изпълнение на поръчката в Списък на персонала за изпълнение на поръчката – приложение към договора. При организиране на персонала, участникът следва да се съобрази със следните изисквания и освен професионалната компетентност да се посочи:

-ръководителя / ръководния състав, който ще отговаря за изпълнението на поръчката;

-лице/лица за контакт при изпълнение на строителен надзор;

При необходимост и по мотивирано искане на Възложителя, Изпълнителят включва в екипа за изпълнение на поръчката и други специалисти от списъка по чл. 8, ал. 2, т. 3 съответно чл.9, ал. 2, т. 3 или чл. 10, ал. 3, т. 3 от Наредба № РД-02-20-25 от 2012 г. за условията и реда за издаване на удостоверение за вписване в регистъра на консултантите за оценяване на съответствието на инвестиционните проекти и/или упражняване на строителен надзор.

*Забележки:*

*При определяне на екипа за изпълнение на поръчката Изпълнителят следва да отчете изискването на Възложителя при възникнали проблеми на строежа и след уведомление по телефон или факс, в рамките на 2 (два) часа член на екипа да се яви на строежа.*

*Всеки един от експертите по т.1,2 и 3 може да изпълнява функциите на експерт по т.4. Възложителят допуска едно лице да е експерт по т.4.1 и т.4.2. Възложителят недопуска съвместяване на експерта по т.4.3 и експертите по т.4.1 и т.4.2.*

*Всяко едно от лицата по т.1,2 и 3 може да изпълнява функциите на ръководител и лице за контакт.*

Физическите лица, членове на екипа за изпълнение на поръчката следва да са вписани в списъка, неразделна част от Удостоверението по чл.167 от Закона за устройство на територията или в аналогичен списък, неразделна част от документ, издаден от компетентните органи на държава - членка на Европейския съюз, или на друга държава - страна по Споразумението за Европейското икономическо пространство и като такива следва да са вписани в част IV: Критерии за подбор, раздел В: Технически и професионални способности, т.6 (*Образователна и професионална квалификация. Доставчикът на услугата или самият изпълнител и/или ръководният му състав притежават следната образователна и професионална квалификация)* на ЕЕДОП. За всеки експерт се посочват специалност и опит, съгласно условията, на които трябва да отговарят участниците, посочени в ОБЯВАТА за обществена поръчка на стойност по чл.20, ал.3 от ЗОП и в Техническата спецификация.

**ІV.ПРЕДАВАНЕ И ПРИЕМАНЕ НА ИЗПЪЛНЕНИЕТО**

 Предаването на изпълнението се документира с протокол за предаване, подписан от представители на Възложителя и Изпълнителя. Протоколът се съставя в три оригинални екземпляра.

1.В тридневен срок от получаване на Възлагателното писмо от Възложителя, Изпълнителят организира съставянето и подписването на протокол за откриване на строителна площадка, Приложение №2а на Наредба №3 от 2003 година за съставяне на актове и протоколи по време на строителството (Наредба №3).

2.В срок не по – дълъг от 28 (*двадесет и осем*) дни след приключване на строителството и съставяне на Констативен акт за установяване годността за приемане на строежа Изпълнителят изготвя окончателния доклад и техническия паспорт на завършения строеж в 2 (*два*) екземпляра и копие във формат pdf на Техническия паспорт на строежа.

3.В срок не по-дълъг от 28 (*двадесет и осем*) дни след приключване на строителството и съставяне на Констативен акт за установяване годността за приемане на строежа представител на Изпълнителя предава на представител на Възложителя окончателен доклад по чл.168, ал.6 от ЗУТ, ведно с приложенията към него, във формат pdf.

4.В срок до 3 (*три*) дни след приемането на документите Възложителят извършва преглед и изисква отстраняване на недостатъците / пропуските / несъответствията ако установи такива.

5.Протокол за предаване и приемане на изпълнението се подписва само при положение, че наличната строителна документация в достатъчна степен характеризира изпълнението на строителството и подлежащите на отстраняване недостатъци в документацията са незначителни.

6.Протокола за предаване и приемане изпълнението се съставя при наличие на:

-Протокол за предаване и приемане на окончателен доклад и технически паспорт на строежа/обекта;

-фактура, отразяваща стойността на услугата за съответния обект. Във фактурата следва да се посочи: Номер и дата на сключване на договора с текст „Разходът е по проект „Хършова – Добричка, Заедно по красивия път на устойчиво развитие, чрез трансгранична култура“ ROBG – 456, финансиран по Програма за трансгранично сътрудничество INTERREG V A Румъния – България 2014-2020 г., договор за безвъзмездна финансова помощ № 98699 / 11.09.2018 г. ;

**V.ИЗИСКВАНИЯ КЪМ ИЗПЪЛНИТЕЛЯ НА НАСТОЯЩАТА ОБЩЕСТВЕНА ПОРЪЧКА**

Изпълнителят следва да е вписан в регистъра по чл.11 или да притежава удостоверение по чл.9, ал.5 или чл.10, ал.6 от Наредба № РД-02-20-25 от 3.12.2012 г. за условията и реда за издаване на удостоверение за вписване в регистъра на консултантите за оценяване на съответствието на инвестиционните проекти и/или упражняване на строителен надзор.

Избраният изпълнител е длъжен да сключи и поддържа застраховка „Професионална отговорност“ по чл. 171 или чл.171а или чл.173 от ЗУТ или еквивалент до изтичане на гаранционните срокове на изпълненото строителство и за срок не по-кратък от гаранционния срок /5 (пет) години от датата на въвеждане на строежа в експлоатация/ при условията на чл. 171 и следващите от ЗУТ и Наредбата за условията и реда за задължително застраховане в проектирането и строителството;

Изготвил:

Експерт при „ДИДЖИБИ ИНТЕРНЕЙШЪНЪЛ“ ЕООД